Korostõšiv
Korostõšiv (ukraina keeles Коростишів) on linn Ukrainas Žõtomõri oblastis, Korostõšivi rajooni keskus. Linn asub Teterivi jõe kaldal. Korostõšivi on ajaloolistes ürikutes esmamainitud 1499. aastal, Magdeburgi õiguse sai 1779. aastal. Teise Poola jagamise tagajärjel läks 1793. aastal Venemaa Keisririigi koosseisu. Linna staatuse sai 1938. aastal. Korostõšiv on Kohtla-Järve sõpruslinn. Ukraina 2001. aasta rahvaloenduse andmetel oli Korostõšivi elanikest ukrainlasi 92,76%, venelasi 5,00%, poolakaid 1,36%, valgevenelasi 0,26% ja juute 0,16%.